കാലുകൊണ്ടാണ് ദേവികയുടെ പരീക്ഷ എഴുത്ത് ഫലം എപ്ലസ് പുളിക്കല്: എസ്.എസ്.എല്.സി, പ്ലസ് ടു പരീക്ഷകളില് മികച്ച വിജയം നേടിയ ഭിന്ന ശേഷി വിദ്യാര്ഥികളെ പുളിക്കല് എബിലിറ്റി ഫൗണ്ടേഷന് ഫോര് ദ ഡിസേബിള്ഡ് ആദരിച്ചു.കാഴ്ചപരിമിതരായ എബിലിറ്റിയിലെ പൂര്വ വിദ്യാര്ഥികളായ ഹവ്വ ഫാത്തിമ, ഫാത്തിമ അന്ഷി, നാജിയ, മുഹമ്മദ് റിസ്വാന്, ഇഷാര, സുമയ്യ, ഐ.എ.എസ് അക്കാഡമി ഫൗണ്ടേഷന് കോഴ്സിലെ വിദ്യാര്ഥികളായ ഉഷ, സോന, അനന്യ, സഫാദ്, അഖില് ബാബു, ഹരിത, കാലുകൊണ്ട് പ്ലസ് ടു പരീക്ഷ എഴുതി മുഴുവന് വിഷയങ്ങള്ക്കും എ പ്ലസ് നേടിയ ദേവിക, ശാരീരിക വിഷമതകളോട് പൊരുതി എസ്.എസ്.എല്.സി പരീക്ഷയില് മുഴുവന് വിഷയങ്ങള്ക്കും എ പ്ലസ് കരസ്ഥമാക്കിയ നൗഫിയ, നസ്റിയ എന്നീ വിദ്യാര്ഥികളെ അനുമോദിച്ചു.വിദ്യാര്ഥികള്ക്ക് കരിയര് ഓറിയേഷന് നല്കുകയും ചെയ്തു. അനുമോദന പരിപാടിയില് എബിലിറ്റി ഐ.എ.എസ് അക്കാദമി ഡയറക്ടര് ടി.പി. ഇബ്രാഹിം, ഉറവ ടോക്കിങ് ബുക്ക് ലൈബ്രറി ലൈബ്രേറിയന് സി.എച്ച്. നബീല, ചീഫ് എഡിറ്റര് കെ. അബ്ദുല്ലത്തീഫ്, എബിലിറ്റി വൊക്കേഷനല് ട്രെയിനിങ് സെന്റര് മാനേജര് എം. റസിയ എന്നിവര് സംബന്ധിച്ചു.